ประกาศสํานักงานคณะกรรมการอาหารและยาเรื่อง หลักเกณฑ์ วิธีการ และเงื่อนไขในการผ่อนผันสําหรับการนํากลับเข้ามา หรือส่งกลับออกไปซึ่งวัตถุอันตรายที่สํานักงานคณะกรรมการอาหารและยารับผิดชอบพ.ศ. 2563-------------------------- อาศัยอํานาจตามความในมาตรา 20/3 แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยพระราชบัญญัติวัตถุอันตราย (ฉบับที่ 4) พ.ศ. 2562 สํานักงานคณะกรรมการ อาหารและยาโดยความเห็นของคณะกรรมการวัตถุอันตรายออกประกาศไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ในประกาศนี้ "วัตถุอันตราย" หมายความว่า วัตถุอันตรายที่สํานักงานคณะกรรมการอาหารและยา รับผิดชอบตามประกาศกระทรวงอุตสาหกรรม เรื่อง บัญชีรายชื่อวัตถุอันตราย ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535หมวด ๑ การผ่อนผันสําหรับการน่ากลับเข้ามา-----------------------ข้อ ๓ ให้การนํากลับเข้ามาในราชอาณาจักรซึ่งวัตถุอันตรายชนิดที่ 1 ชนิดที่ 2 หรือชนิดที่ 3 ที่การส่งออกได้ปฏิบัติตามมาตรา 21 มาตรา 22 หรือมาตรา 23 แล้ว และเป็นกรณีที่มีความจําเป็น ได้รับการผ่อนผันไม่ต้องปฏิบัติตามบทบัญญัติดังกล่าว ตามเงื่อนไขดังต่อไปนี้ (1) วัตถุอันตรายที่นํากลับเข้ามาต้องไม่มีการเปลี่ยนแปลงสภาพวัตถุอันตราย ภาชนะบรรจุ หรือฉลาก และต้องมีเลขที่หรืออักษรแสดงครั้งที่ผลิต (batch number หรือ lot number) เดียวกันกับวัตถุอันตรายที่ส่งออกไป (2) เป็นวัตถุอันตรายที่ได้ส่งออกไปนอกราชอาณาจักรเป็นระยะเวลาไม่เกิน1 ปี นับตั้งแต่วันที่ส่งออกไปนอกราชอาณาจักร (3) การนํากลับเข้ามาซึ่งวัตถุอันตรายต้องกระทําโดยผู้ส่งออกวัตถุอันตรายดังกล่าวข้อ ๔ ผู้ใดประสงค์จะขอผ่อนผันการนํากลับเข้ามาในราชอาณาจักรซึ่งวัตถุอันตราย ให้ยื่นคําขอตามแบบ วอ./สธ 17 ท้ายประกาศนี้ พร้อมเอกสารหลักฐานตามที่ระบุในแบบดังกล่าว การยื่นคําขอและเอกสารหลักฐานตามวรรคหนึ่ง ให้ยื่น ณ กองด่านอาหารและยา สํานักงาน คณะกรรมการอาหารและยา หรือยื่นผ่านระบบเครือข่ายคอมพิวเตอร์ของสํานักงานคณะกรรมการ อาหารและยา หรือยื่น ณ หน่วยงาน สถานที่ หรือยื่นตามวิธีการอื่น ที่สํานักงานคณะกรรมการ อาหารและยากําหนดก็ได้ข้อ ๕ เมื่อพนักงานเจ้าหน้าที่พิจารณาเอกสารหลักฐานแล้วเห็นควรผ่อนผันการนํากลับเข้ามา ในราชอาณาจักรซึ่งวัตถุอันตราย ให้พนักงานเจ้าหน้าที่ออกใบผ่อนผันเพื่อเป็นหลักฐานโดยการบันทึก ลงในท้ายแบบ วอ./สธ 17 ท้ายประกาศนี้ โดยใบผ่อนผันให้ใช้ได้ไม่เกิน 45 วัน นับแต่วันที่ออกใบผ่อนผันนั้น ทั้งนี้ เมื่อวัตถุอันตรายที่ได้รับการผ่อนผันการนํากลับเข้ามาได้เข้ามาในราชอาณาจักรแล้ว และมีเหตุอันควรสงสัย พนักงานเจ้าหน้าที่สามารถสั่งอายัดวัตถุอันตรายดังกล่าวไว้ ณ สถานที่เก็บรักษา ของผู้นํากลับเข้ามา เพื่อตรวจสอบก่อนที่จะดําเนินการตามวัตถุประสงค์ที่ได้แจ้งไว้ในคําขอหมวด ๒ การผ่อนผันสําหรับการส่งกลับออกไป------------------------------ข้อ ๖ ให้การส่งกลับออกไปนอกราชอาณาจักรซึ่งวัตถุอันตรายชนิดที่ 1 ชนิดที่ 2 หรือชนิดที่ 3 ที่การนําเข้าได้ปฏิบัติตามมาตรา 21 มาตรา 22 หรือมาตรา 23 แล้ว และเป็น กรณีที่มีความจําเป็น ได้รับการผ่อนผันไม่ต้องปฏิบัติตามบทบัญญัติดังกล่าว ตามเงื่อนไขดังต่อไปนี้ (1) วัตถุอันตรายที่ส่งกลับออกไปต้องไม่มีการเปลี่ยนแปลงสภาพวัตถุอันตราย ภาชนะบรรจุ หรือฉลาก และต้องมีเลขที่หรืออักษรแสดงครั้งที่ผลิต (batch number หรือ lot number) เดียวกันกับวัตถุอันตรายที่นําเข้ามา (2) การส่งกลับออกไปซึ่งวัตถุอันตรายต้องส่งกลับไปยังประเทศต้นทาง และต้องกระทําโดย ผู้นําเข้าวัตถุอันตรายดังกล่าวข้อ ๗ ผู้ใดประสงค์จะขอผ่อนผันการส่งกลับออกไปนอกราชอาณาจักรซึ่งวัตถุอันตราย ให้ยื่นคําขอตามแบบ วอ/สธ 18 ท้ายประกาศนี้ พร้อมเอกสารหลักฐานตามที่ระบุในแบบดังกล่าว การยื่นคําขอและเอกสารหลักฐานตามวรรคหนึ่ง ให้ยื่น ณ สถานที่ ดังต่อไปนี้ (1) กองด่านอาหารและยา สํานักงานคณะกรรมการอาหารและยา ในกรณีที่วัตถุอันตราย อยู่ในอารักขาของศุลกากร (2) กองควบคุมเครื่องสําอางและวัตถุอันตราย สํานักงานคณะกรรมการอาหารและยาในกรณีที่วัตถุอันตรายอยู่นอกอารักขาของศุลกากร หรือยื่นผ่านระบบเครือข่ายคอมพิวเตอร์ของสํานักงานคณะกรรมการอาหารและยา หรือยื่น ณ หน่วยงาน สถานที่ หรือยืนตามวิธีการอื่น ที่สํานักงานคณะกรรมการอาหารและยากําหนดก็ได้ข้อ ๘ เมื่อพนักงานเจ้าหน้าที่พิจารณาเอกสารหลักฐานแล้วเห็นควรผ่อนผันการส่งกลับ ออกไปนอกราชอาณาจักรซึ่งวัตถุอันตราย ให้พนักงานเจ้าหน้าที่ออกใบผ่อนผันเพื่อเป็นหลักฐานโดยการบันทึกลงในท้ายแบบ วอ/สธ 18 ท้ายประกาศนี้ โดยใบผ่อนผันให้ใช้ได้ไม่เกิน 45 วัน นับแต่วันที่ ออกใบผ่อนผันนั่น ในการพิจารณาคําขอผ่อนผัน ให้พนักงานเจ้าหน้าที่ตรวจสอบวัตถุอันตรายในกรณีที่มีเหตุ อันควรสงสัย หรือตามที่เลขาธิการคณะกรรมการอาหารและยาประกาศกําหนดผู้มีอํานาจลงนาม - ประกาศ ณ วันที่ 2 มิถุนายน พ.ศ. 2563 ไพศาล ดั่นคุ้มเลขาธิการคณะกรรมการอาหารและยา